Lou Reed av Lou Reed

Lou Reed er debutalbumet til den amerikanske musikaren Lou Reed som soloartist, gjeve ut i april 1972 på RCA Records, to år etter at han slutta i The Velvet Underground. 

Albumet vart produsert av Richard Robinson og Reed og vart spelt inn i London med studiomusikarar. To av dei, Rick Wakeman og Steve Howe, kom frå det britiske progrockbandet Yes. Wakeman sa om innspelinga at «lysa måtte vere slått av slik at ingen kunne sjå.» Albumet vart spelt inn i Morgan Studios i London, i desember 1971 og januar 1972.

Med auka interesse for The Velvet Underground var det store forventningar til dette albumet, men resultatet vart skuffande både kommersielt og hos kritikarane, og nådde berre 189. plass på Billboard 200. Det består av åtte nye innspelingar av Velvet Underground-songar som ikkje var gjevne ut før, og to nye songar, «Going Down» og «Berlin». Sistnemnde vart spelt inn på ny som tittelsporet for albumet Berlin i 1973. 

Innhald

Kryssreferansar
Åtte spor frå Lou Reed var tidlegare blitt spelt av The Velvet Underground. Desse innspelingane har sidan kome ut på ulike samleplater og konsertalbum, som vist under. 
 Tittel Original Velvet Underground-utgjeving Merknadr «I Can't Stand It» 1969: The Velvet Underground Live, VU Ekstra vers på Lou Reed-versjonen. «Walk and Talk It» Peel Slowly and See, Loaded (Fully Loaded Edition) Anna tekst og nye musikalske parti på Lou Reed-versjonen. The Velvet Underground-versjonen heitte «Walk and Talk». «Lisa Says» 1969, VU Utvida versjon med anna tekst på Lou Reed-versjonen. «I Love You» Peel Slowly and See, Loaded (Fully Loaded Edition) --- «Wild Child» --- Det har ikkje dukka opp Velvet Underground-innspelingar enno, men songen skal ha blitt spelt på konsertane deira i 1970.Olivier Landemaine. «Live performances and rehearsals: 1970» at The Velvet Underground Web Page: Electricity Comes from Other PlaNETs website link  Songen vart framført av Lou Reed og John Cale på Bataclan-konserten i Paris i 1972 med Nico, og kan høyrast på piratkopiplata til The Velvet Underground kalla Ultra Rare Tracks Vol. 2, der Lou Reed speler songen på ein akustisk gitar på ein lydbandopptakar. Mellomspelet vart seinare nytta om att på Lou Reed-songen «Hangin' 'Round» på Transformer. «Love Makes You Feel» Loaded (Fully Loaded Edition) The Velvet Underground-versjonen heitte «Love Makes You Feel Ten Foot Tall». «Ride into the Sun» Another View, What Goes On, Loaded (Fully Loaded Edition), Bootleg Series Volume 1: The Quine Tapes Lou Reed-versjonen liknar på versjonar på Loaded (Fully Loaded Edition) og The Quine Tapes. Tidlegare versjonar av songen finst på Another View og What Goes On. «Ocean» 1969, VU, Loaded (Fully Loaded Edition) Versjonen på Lou Reed er nærast versjonen på Loaded (Fully Loaded Edition).

Medverkande
Henta frå plateomslaget til Lou Reed.
Lou Reed – vokal; gitar
Caleb Quaye – elektrisk- og akustisk gitar; piano
Steve Howe – elektrisk gitar
Paul Keogh – elektrisk og akustisk gitar
Rick Wakeman – piano
Les Hurdle – bassgitar
Brian Odgers – bassgitar
Clem Cattini – perkusjon
Kay Garner – harmonivokal
Helene Francois – harmonivokal

Produksjon
Richard Robinson – plateprodusent
Lou Reed – produsent
Mike Bobak – lydteknikar
Tom Adams – plateomslag
Ronn Campisi – fotografi

Kjelder

Denne artikkelen bygger på «Lou Reed (album)» frå ,  den 28. mars 2022. 
 oppgav desse kjeldene:

Bakgrunnsstoff

Kategori:Lou Reed-album
Kategori:Debutalbum frå 1972
Kategori:RCA Records-album
Kategori:Album spelte inn i Morgan Sound Studios